взе предвид следното:
На 26.06.2013 г. втората фаза на делбата е спряна по съгласие на съделителите.
Определението за спиране е влязло в сила на 31.07.2013 г.
Съдът изрично е указал на страните, че втората фаза на делбата ще бъде прекратена, ако в шестмесечен срок от спирането никоя от тях не поиска възобновяването й.
Шестмесечният срок е изтекъл на 31.01.2014 г., петък, работен ден, без съделителите да поискат възобновяване на втората фаза на делбения процес.
С оглед на изложеното Районен съд Благоевград, Гражданско отделение, Трети състав

ОПРЕДЕЛИ:

ПРЕКРАТЯВА втората фаза на делбата по гражданско дело № 1736/2005 г. на Районен съд Благоевград, по което дело с влязло в сила решение № 9447/08.12.2011 г. е допусната делба между Н. К. З., ЕГН [ЕГН], адрес [населено място],  [жк], [жилищен адрес] съдебен адрес [населено място], кантора на адв.Д. Б., и Б. П. Б., ЕГН [ЕГН], адрес [населено място],  [улица], съдебен адрес [населено място],  [улица],  на следния техен съсобствен недвижим имот, а именно: самостоятелен обект в сграда с идентификатор 04279.608.278.1.2, адрес - [населено място],  [улица], ет.2, който обект се намира в сграда с идентификатор 04279.608.278.1, разположена в поземлен имот с идентификатор 04279.608.278, предназначение на обекта - жилище, апартамент, брой нива на обекта - 1, площ по документ - 81 кв.м., ниво: 1, съседни самостоятелни обекти в сградата: на същия етаж - няма, под обекта - 04279.608.278.1.1, над обекта - няма, който обект по документите за собственост е описан като втори жилищен етаж от двуетажната жилищна сграда, построена в УПИ ІХ-4280, квартал 162 по плана на [населено място], одобрен със заповед № 231/04.05.1994 г. на кмета на Б. и допълнен със заповед № 37/01.02.1999 г. на кмета на Б., урегулиран с площ от 382 кв.м., при граници (съседи) - улица, УПИ VIII-4281 и УПИ XI-4278, при квоти: 5/6 ид.ч. за Н. К. З. и 1/6 ид.ч. за Б. П. Б..

На Н. К. З. (чрез адвокат Д. Б.) и Б. П. Б. да се връчат копия от настоящото определение, което може да бъде обжалвано от тях пред Окръжен съд Благоевград чрез Районен съд Благоевград в едноседмичен срок от връчването.

РАЙОНЕН СЪДИЯ: